MERJ

Új, gyors és hatékony módszer a szorongás és a pánik leküzdéséhez

Barry McDonagh

2018

Publio Kiadó

www.publio.hu

Minden jog fenntartva!

A Panic Away sikerkönyv szerzőjének új kötete

„A hajó biztonságban van a kikötőben, de nem erre tervezték.” (William G. T. Shedd)

Hadd meséljem el két nagyon különböző férfi történetét!

Egyiküknek szakmai téren és a magánéletben is kicsúszott a kezéből az irányítás a szorongás

miatt. Hamar boldogtalan és sikertelen lett, a napi szintű rettegés aláásta az életét.

A  másik  férfi  hasonlóképp  szenvedett  a  szorongástól,  de  megtanulta,  hogyan  alakítsa  át

személyes erőforrássá. Kemény küzdelem árán sikerült legyőznie. Feleségül vette élete szerelmét, és

felépítette kettejük áloméletét, amelyet immár két gyermekükkel (és kutyájukkal) is megosztanak

Ausztriában.

Hosszú évekig voltam az előbbi ember. Aztán a Panic Away program segítségével, mely a MERJ

elődje átalakultam az utóbbivá. Barry módszere lehetővé tette számomra a gyógyulást.

Itt és most kijelenthetem, hogy ennek a könyvnek a megismerésével Neked is lehetőséged nyílik

átformálni az életedet. Csak MERJ szembeszállni a szorongással!

Koós Szilárd

Vállalkozó, Szorongás Coach

Az eredeti kiadás főszponzora, német és magyar nyelvű fordítás kiadója

www.maxxbusinessgroup.com

VISSZAJELZÉSEK A PANIC AWAYRŐL

„Furcsa,  hogy  akárhány  „szakembernél”  jártam  az  elmúlt  években,  orvosoknál  és

természetgyógyászoknál,  senki  sem  javasolt  hasonló  megközelítést,  pedig  olyan  egyszerű!”

„Soha  nem  értettem,  mi  az  a  szorongás,  amíg  el  nem  uralkodott  az  életemen.

Leírhatatlanul szörnyű. A programnak és a coaching program csodálatos vezetőinek hála,

végre  megértettem,  hogyan  győzhető  le  ez  az  állapot.  Nemcsak  visszataláltam

önmagamhoz,  hanem  megtanultam  fantasztikus  új  kihívásokat  vállalni,  és  egy  új  élet

érdekében kockáztatni. Floridába költöztem, új állást találtam, és most álmaim munkájával

foglalkozom. A szorongás korábban minden kihívástól visszatartott. ... Nem tudtam kitörni

a szűkös kis komfortzónámból. Hálám örökké üldözni fog!”

„Őszintén szólva nem hittem benne, hogy le tudom küzdeni a félelmemet és szorongásomat,

annyira régóta láttam sötéten az életemet. Ám az utóbbi két év hihetetlen változásokat hozott. Ismét

teljes életet élek, minden reggel egy új kezdet számomra. Értékesnek tartok minden napot, és

ügyelek rá, hogy ne maradjak le egyetlen percéről sem. Szerdán leszek hetvenöt éves... pszt!... de

inkább ötvennek érzem magam, és olyan dolgokra vagyok képes, amelyeknek még a gondolatától is

rettegtem.  Te  tehetsz  róla,  Barry,  hogy  a  férjem  alig  tud  velem  lépést  tartani  mostanában...

Elképesztő!”

„Tizenöt  éve  szenvedek  pánikrohamoktól,  és  a  tizenöt  év  alatt  kifizetett  rengeteg

terápia, gyógyszer és könyv csak elfedte a félelmet, nem szüntette meg örökre. A könyved

az első oldaltól az utolsóig lebilincselt. Tudásod megnyugtató, leírásaid egyértelműek és

könnyen követhetőek. Tökéletes.”

„Könnyek  gyűlnek  a  szemembe,  miközben  ezt  írom,  méghozzá  örömkönnyek.  Úgy  érzem,

kiszabadultam a gondolataim börtönéből. Tegnap és ma is vezettem a forgalomban, pedig a tömeg

mellett a forgalomtól rettegtem a legjobban, de nem pánikoltam be. Legszívesebben ujjonganék.”

„Érzelmi kötelék fűz ehhez a könyvhöz, hiszen látványos javulást értem el vele azok

után,  hogy  évekig  hiába  próbáltam  ki  különféle  módszereket  a  hipnoterápiától  a

meditáción át az egyszerű „ész uralma az anyag felett” technikákig. De többé nem rágódom

nappalokon és éjszakákon át a pánikrohamok miatt, hanem boldogan élek. Imádom.”

„El sem hiszem, mekkora változást hozott az életembe a programod. A középiskola kezdetétől

fogva kényszerbetegséggel küzdöttem, és az általános szorongás az egész életemet megkeserítette.

Rengeteget kaptam ettől a módszertől. Döbbenetesen hamar jelentkezett a hatása.”

„A  tanfolyam  elvégzése  előtt  szinte  megbénított  a  sok  szorongás  és  pánikroham,

valahányszor elmenni készültem otthonról, és ez odáig fajult, hogy már el sem akartam

hagyni a házat. Most sokkal boldogabb vagyok, anyaként is ki tudtam teljesedni, és a

körülményeim is jelentősen megváltoztak. Már nem akarok itthon maradni és valaki mást

küldeni a boltba magam helyett.”

„Tizennyolc évig szenvedtem generalizált szorongástól és klausztrofóbiától. A repüléstől való

félelmem  leküzdésében  leginkább  a  drogok  és  az  alkohol  segítettek.  Eleinte  szkeptikusan

viszonyultam ehhez a programhoz, de ma már nincs szükségem mankókra, ha repülök, és nem tartok

az ünnepektől sem. Megváltozott az életem.”

„Régebben úgy vezettem, hogy folyton valami szörnyűségtől tartottam. Féltem munkába

menni,  és  megtiltottam  magamnak  az  élet  élvezetét,  holott  korábban  ez  nem  esett

nehezemre.  Mostanra  minden  megváltozott:  nappal  alig  érzem  a  szorongást,  és  nem

rettegek a pániktól sem. Köszönöm, hogy megmutattad a természetes kivezető utat.”

„Az  idegrendszerem  valóságos  csatatér  lett  harminchárom  évnyi  ivás  és  drogozás  után.  A

pszichiáterem (miután elmondta, hogy semmi bajom, és nem fogok megőrülni) adott egy papírt,

amire csak az volt írva: „Panic Away”. Azonnal felmentem a netre, és megrendeltem. Száz szónak is

egy a vége: bevált. Azonnal jött a siker. Feléledt a remény, folytatódik az utazás. Ki hitte volna, hogy

Isten egy ír pasit küld a megsegítésemre?”

„Egyetlen  pánikroham  a  munkahelyemen  elég  volt  ahhoz,  hogy  állandósuljon  a

szorongásom. Mindig fájdalmak gyötörtek, amíg Barry McDonaghtól meg nem érkezett a

régen várt segítség. Miközben ezt írom, már el sem hiszem, mennyire megkeserítette az

életemet az általános szorongás. Olyan dolgokat csinálok, amelyeket hat éve csak nagy

nehézségek árán tudtam volna megtenni, vagy egyáltalán nem. Ilyen például a vezetés, a

nyaralás, a közönség előtt való szereplés, a kódorgás New Yorkban, vagy a meghitt randik

lányokkal.”

„Nyolcéves korom óta szenvedtem szorongástól és pánikzavartól, de csak a harmincas éveim

közepén diagnosztizálták a bajomat. Ez a betegség foglyul ejtett a saját otthonomban. Állandóan az

járt a fejemben, hogy nem mehetek el, mert „mi van, ha rám tör a pánik?” Ez többé nem fordulhat

elő, bárhova szívesen megyek, és olyan dolgokat csinálunk a férjemmel, amelyekről pár éve még

álmodni sem mertem. Letettem a szorongásra szedett gyógyszereket, és csodásan érzem magam.

Hálás vagyok neked, hogy ráléphettem erre az útra, és nem tudom elégszer megköszönni.”

„Már  hat  éve,  hogy  a  Panic  Away  program  gyökeres  változásokat  indított  el  az

életemben. Olyan súlyos szorongás és pánikzavar gyötört, hogy az imádott munkámat is ott

kellett  hagynom!  Neked  és  a  módszerednek  köszönhetően  megtanultam  oldani  a

szorongásomat... és soha többé nem hagyom, hogy átvegye az irányítást. A férjem is velem

jött, és megtanulta a módszert, ezért ő támogat, ha egy kis ösztönzésre van szükségem. :)

Nagyon sok szorongó és pánikoló embernek segítettünk az évek során, méghozzá úgy, hogy

a programodra irányítottuk őket. Működik. Mindnyájunk nevében köszönöm.”

„Harminchat évig szenvedtem szorongástól és pánikzavartól. Az első roham a nagyobbik fiam

második születésnapján tört rám. Olyan volt, mint derült égből a villámcsapás. Azt hittem, meghalok.

Sok fontos eseményből kimaradtam a gyerekeim életében. Mindig volt valami alibim. Valahányszor

felkértek egy feladatra, soroltam a kifogásokat, hogy miért nem tudok menni. Végül évekkel ezelőtt

rátaláltam a Panic Away programra. Bámulatos változás történt. Elmentem a fiam esküvőjére, és újra

programokat szerveztem. Nem ökölbe szorított kézzel vagy kapaszkodva, hanem kiélvezve minden

pillanatot.  Saját  vállalkozást  indítottam,  aztán  jól  jövedelmező  kormányzati  állást  kaptam,  és

beiratkoztam egy egyetemre is. Köszönöm, hogy visszakaptam az életemet, szavakkal ki sem tudom

fejezni a hálámat Barrynek.”

A könyv hivatalos támogatói:

Genealogy Worldwide Ltd. (GWL)

Ken Johnston

Patrick Touhey

Cocoa Soleil

KÖSZÖNETNYILVÁNÍTÁS

Ez a könyv nagyjából arra a módszerre épül, amellyel meggyógyítottam a saját szorongásos

zavaromat, de olyan emberek megfigyeléseit is belevettem, akiket a jószerencse kliensként hozott az

életembe.

Annyi tapasztalatukat és felismerésüket foglaltam bele ebbe az új könyvbe, hogy nyugodtan

nevezhetem  inkább  közös  alkotásnak,  mint  saját  írásomnak.  Külön  köszönet  illeti  Michelle

Cavanaugh-t,  aki  évek  óta  vezeti  a  coaching  programomat.  Olyan  egyedülálló  könnyedséggel

magyaráz  bonyolult  pszichológiai  témákat,  hogy  senkinek  sem  esik  nehezére  megérteni.  Az  ő

javaslata alapján találtuk ki a MERJ (DARE) betűszót is. Köszönettel tartozom mindenkinek, aki jelen

volt  a  fórumon  és  a  csoportos  telefonbeszélgetéseinken.  A  Ti  nyitottságotok,  éleslátásotok  és

gyógyulásotok  inspirált  arra,  hogy  tovább  terjesszem  a  hírt,  mely  szerint  minden  szorongás

megszüntethető, akármilyen régóta tart a rémuralma.

Szeretném  megköszönni  tartalomszerkesztőmnek,  Stuart  Horwitznak  a  sok  „sasszézást”  a

szövegben, illetve olvasószerkesztőmnek, Sharon Honeycuttnak a precíz hibavadászatot. Köszönet

Amanda  McCabe-nek  a  kiadványszerkesztésért  és  Yevgenia  Wattsnak  a  különleges  grafikákért.

Hálás  vagyok  még  Dr.  Joan  Swart  klinikai  szakpszichológusnak  a  MERJ  Választ  alátámasztó

empirikus bizonyítékok terén végzett kutatásaiért.

Végezetül köszönetemet fejezném ki az alábbi embereknek, akik értő meglátásaikkal támogatták

az írás folyamatát: Michelle Cavanaugh, Patrick Touhey, Shane Nestor, Padraig McCarthy, Ian

Fergie, Elise Monte, Sue Booth, William Fernandez, Cameron Fancourt, Sarah Anderson, Alan

Brady, Gil Yoh és Alessandro Maltese. Hálás vagyok feleségemnek és családomnak a türelmükért.

Könyveim  nem  készülhettek  volna  el  az  ő  segítő  hozzáállásuk  nélkül.  Mindenkinek  köszönök

mindent.

ELŐSZÓ

Nincs rosszabb annál, mint amikor az ember önmagából menekülne. Ki akar szabadulni saját

elméje és teste fogságából, de tudja, nincs hová mennie. Ismerem ezt az állapotot. Én is voltam ilyen

helyzetben.

Azt  is  tudom,  hogy  most  apró  csónaknak  érzed  magad,  amely  tehetetlenül  hánykolódik  a

szorongás viharában, és ennek a könyvnek az elolvasása is hatalmas kihívást jelent számodra.

Először is tudnod kell, hogy minden rendben lesz. Túl fogsz jutni rajta. Sőt, nemcsak túljutsz

rajta,  hanem  ennek  a  könyvnek  a  segítségével  a  gyógyulás  földjére  utazol,  és  sokkal  erősebb

emberré válsz. A szorongás nem halálos ítélet. Abszolút gyógyítható.

Új korszak virradt a szorongással élőkre, és ez a könyv is az új korszak hírnöke. Egy teljes

átalakulást biztosító módszert mutat be a szorongás gyógyítására. A „MERJ Válasznak” elnevezett

megközelítés a saját tapasztalataimon alapul, amelyeket a szorongásból kivezető úton szereztem. A

technika az utóbbi öt-tíz évben népszerűvé vált pozitív pszichológiában és a mindfulness (tudatos

jelenlét) mozgalomban gyökerezik. Nem a hagyományos megküzdési módszereket követi, hanem a

végleges gyógyulást tűzi ki célul.

Akármilyen kiszolgáltatottnak és kétségbeesettnek érzed most magad, ez a szemlélet tényleg

csodákat fog tenni veled, ha elkötelezed magad mellette. Kitartásod átsegít majd a viharokon, és

lehetővé teszi a teljes gyógyulást.

Nem mondom, hogy ez az utazás mindenkinek való. Azt sem állítom, hogy könnyű. Azt viszont

állítom,  hogy  ha  valaki  kitartóan  végigmegy  rajta,  olyan  jutalomban  lesz  része,  amiért

maradéktalanul megéri fáradozni. Együtt fogunk küzdeni azért, hogy visszanyerd lelki nyugalmadat,

akaraterődet és életkedvedet.

BEVEZETŐ

dare: ige, mer, bátran szembenéz

A szorongás kellemetlen. Sokszor olyan érzés, mintha egy üveglap választaná el az embert a

hétköznapi élettől. Legerősebb fegyvere a kétség és a zavarodottság.

„Miért történik ez velem?”

„Meg fogok őrülni?”

„Valami baja van az agyamnak?”

„Ez már örökre így marad?”

Nem könnyű megérteni, amíg az ember meg nem tapasztalja a saját bőrén. A szorongásos

problémák nem hasonlíthatók a mezei stresszhez, amit annyira félvállról emlegetnek az emberek.

Gyakran szembesülsz olyan reakciókkal, hogy „Ja persze, én is sokat stresszelek”, vagy „Mutass

valakit, aki nem feszült! Minek nyavalyogsz annyit?” Csakhogy a szorongás és a hétköznapi stressz

között hatalmas különbség van, és az emberek többsége nem érti, mennyire felemészti minden

erőnket. Fogalmuk sincs róla, milyen ijesztő egy pánikroham, vagy milyen kellemetlen a derealizáció

érzése. Lehet, hogy az orvosod együttérzéssel hallgatja beszámolóidat, de ha nem tapasztalt még

hasonlót, ő sem képes beleélni magát a helyzetedbe.

Az értetlenkedők sokszor türelmetlenül hallgatnak meg, és olyan tanácsokat adnak, hogy „Ugyan

már, szedd össze magad!”, vagy „Csak hagyd abba, és kész!”.

Ha  megpróbálod  elmagyarázni  a  legjobb  barátodnak,  hogy  miért  nem  tudsz  elmenni  az

esküvőjére, önzőnek tarthat, azt hiszi, az irigység miatt nem akarsz osztozni élete legboldogabb

óráiban. Előfordulhat, hogy a haverjaid rövid kirándulásra hívnak, de te úgy érzed, ez túl nagy

kimozdulást jelentene a komfortzónádból. Nem értik, hogy a fenyegető szorongás miatt a házat sem

mered elhagyni, nem hogy a természetbe kirándulj, távol a kórházaktól.

Ilyen  helyzetekben  hiába  hangoztatod,  hogy  nem  a  barátaidat  kerülöd,  akaratlanul  is  ezt  a

benyomást kelted. Kétségbeesve vágysz rá, hogy valaki megértse és átlássa pokoli rettegésedet, és

megnyugtasson, hogy nem fogsz megőrülni.

A szorongást nagyon nehéz beismerni. Hogy is lehetne bevallani azt, hogy néha kicsúszik az

irányítás a kezedből? Hogy időnként bizarr és sokkoló gondolataid támadnak? Attól félsz, hogy ha

kiderül, mi zajlik az elmédben, mentőt hívnak hozzád, kényszerzubbonyt raknak rád, a gyerekeid

pedig intézetbe kerülnek.

Ezért inkább kifogásokat keresel, hogy ne kelljen másokkal találkozni, és közben apránként

elfogy az önbecsülésed. Állandóan ostorozod magad:

De most komolyan, mi a fene ütött belém? Miért nem tudok egyszerűen felkelni reggel, és nem

rugózni a szorongáson és az előttem álló napon? Régen annyira gondtalan voltam, most meg már

azon is parázom, ha végig kell ülnöm egy hajvágást.”

Ne is folytassuk. Pontosan tudod, miről van szó. Csak azért tettem ezt a kis kitérőt, hogy tudd:

teljesen normális, ha az ember így érez. Nem vagy egyedül. Nem fogsz begolyózni, és nincs súlyos

betegséged. A szorongás csúfos játékokat űz az elménkkel. Természetesen ha mégis egészségügyi

problémát sejtesz a háttérben, kérlek, vizsgáltasd ki magad, hogy ki lehessen zárni egyéb kóros

állapotokat!

De jó esély van rá, hogy „szimpla” szorongástól szenvedsz. Tudom, jobb lenne, ha az orvos

felfedezne rajtad valami szubtrópusi betegséget, és azzal magyarázatot adna a furcsa érzésekre.

Akkor legalább csak azt a bizonyos kórságot kéne kezeltetni.

Ha viszont diagnosztizálták nálad a szorongást, jó eséllyel abból erednek a panaszaid. Bízz a

diagnózisban, és ne keress folyton más betegségeket magadon! Ne aggódj szüntelenül amiatt, hogy

valami súlyosabb bajod van.

Azért érzed magad olyan rosszul, mert magas a szervezetedben a stresszhormonok szintje. A

könyv későbbi fejezeteiben részletesebben is kitérünk erre, de lényegében arról van szó, hogy

testünk a kelleténél több vészjelző „üss vagy fuss” reakciót produkál, így hajlamos a mentális és

érzelmi tombolásra.

NEM VAGY VELE EGYEDÜL

Tudom, hogy úgy érzed, a szorongásod egészen egyedülálló, és csak te lehetsz ilyen béna, de ezt

a buborékot sajnos ki kell pukkasztanom. Egyáltalán nem különleges és egyedülálló. Sőt, pont olyan

unalmas, hétköznapi és gyakori, mint bárki más szorongása.

Szó szerint hemzsegnek a világon a tökéletesen egészséges, normális emberek, akik pontosan

ugyanezzel  a  problémával  küzdenek.  (Csak  az  Egyesült  Államokban  körülbelül  negyvenmillió

tizennyolc  éves  vagy  annál  idősebb  ember  él  szorongásos  zavarral.)  Ha  szorongsz,  akkor

tulajdonképpen nagyon is normális vagy.

Akármilyen kusza vagy megrázó neurotikus gondolatokkal küzdesz, garantálom, hogy van valahol

a  közeledben  legalább  egy  ember,  aki  titkon  ugyanettől  szenved.  Akármilyen  borzalmasak  a

pánikrohamaid, sokmillió ember éli át őket pontosan ugyanúgy – ugyanazokkal az abszurd érzetekkel

–, mint te. Teljesen normális emberek milliói szenvednek némán attól, hogy a stresszhormonok

túlérzékennyé tették az idegrendszerüket.

„DE ÚGY ÉRZEM, NEM BÍROM TOVÁBB!”

Nem  fogsz  megbolondulni.  Ha  egy  mágikus  kapcsolóval  el  lehetne  érni,  hogy  az  ereinkben

keringő összes stresszhormon szintje azonnal lecsökkenjen, máris sokkal normálisabbnak éreznénk

magunkat. Megszűnnének a testünkben az irreális érzetek, elcsitulna a fejünkben a nyomasztó

gondolatok tornádója.

Hallottad már azt a mondást, hogy ha azt hiszed, megőrülsz, akkor biztosan normális vagy?

Ennek a könyvnek pont az az egyik célja, hogy alátámassza: minden rendben van veled, és véget

tudsz vetni a szorongásos problémáidnak.

Az igazság az, hogy a szorongást meg lehet szüntetni, de ezt nagyon kevés helyen fogod hallani.

Több mint tíz éve tanítom az embereknek, hogyan vessenek véget szorongásos panaszaiknak, és nem

tudom eléggé hangsúlyozni, hogy ez az állapot teljes mértékben gyógyítható. Csak a megfelelő

iránymutatásra van szükséged, illetve a cél melletti elköteleződésre. Ez a könyv pontról pontra

bemutatja,  hogyan  vetkőzheted  le  a  szorongást,  és  hogyan  haladhatsz  tovább  a  nagyobb

szabadságérzet felé. Célunk, hogy visszanyerd régi, gondtalan énedet.

Hadd meséljem el röviden, hogy történt ez nálam! A szorongásos problémáim egy pánikrohammal

kezdődtek. Ha neked is van pánikzavarod, biztosan emlékszel az első alkalomra. Velem egy dublini

templomban történt meg egy vasárnap délután. Tizennyolc éves voltam, előző éjjel éppen a sikeres

érettségi vizsgáimat ünnepeltem.

Iszonyú másnapos voltam, valahol a hátsó sorok egyikében ültem a templomban, és egyszer csak

intenzív testi érzetek uralkodtak el rajtam. Dübörgött a szívem, nem kaptam levegőt, és úgy éreztem,

mintha tűkkel szurkálnák a mellkasomat és a karomat. Soha korábban nem tapasztaltam ilyen ijesztő

testi érzeteket.

Az  első  gondolatom  ez  volt:  „Mi  van,  ha  ez  infarktus?”  Amint  átcikázott  az  agyamon,  a

szorongásból határtalan pánik lett. A félelem szinte áramütéseket okozott a gyomromban.

Muszáj volt kimennem, ezért elnézést kértem, és kirohantam a templom hátsó bejáratán. A

szabad ég alatt kicsit enyhültek a testi érzetek, ezért bíztam benne, hogy a nehezén már túl vagyok.

Ekkor viszont a félelem és pánik újabb, még nagyobb hulláma borított el.

Elkeseredésemben segítséget akartam kérni, de nem tudtam volna mit mondani. Egy barátságos

arcot kerestem, az emberek viszont kerülték a tekintetemet. Felmerült bennem, hogy ha segítséget

kérek, csak még kiszolgáltatottabbnak fogom magam érezni, így tovább erősödik a félelmem. Tudja

egyáltalán valaki, mit kell ilyenkor tenni? Fel-alá járkáltam, azon töprengtem, milyen messze lehet a

legközelebbi  kórház,  aztán  észrevettem,  hogy  kicsit  enyhült  az  érzés.  Elhatároztam,  hogy

megpróbálok  hazajutni.  Megkerestem  a  biciklimet,  lassan  hazatoltam,  és  közben  próbáltam

visszafojtani a félelem felkorbácsolódó hullámait.

Hazaérkezésem után senkinek sem beszéltem erről, napokig csak a házban bujkáltam. Az első

alkalmat legalább ötszáz, erős szorongásban eltöltött, pánikrohamokkal tarkított nap követte. Én, aki

korábban  gondtalanul  utazgattam  a  világban,  egy  remete  lettem,  és  ki  sem  dugtam  az  orrom

otthonról.  Ebben  az  időszakban  a  létező  összes  szorongásos  tünetet  produkáltam.  Mintha  egy

szorongásról szóló gyorstalpalón vettem volna részt. Nem tudnál olyat mondani, amit nem éltem át

abban  a  körülbelül  másfél  évben,  a  bizarr  testi  érzetektől  a  tolakodó  gondolatokon  át  a

deperszonalizációig.

Aztán  egy  este  bekövetkezett  a  fordulópont.  Tisztán  emlékszem  mindenre.  Lent  voltam  a

szakadék alján, a hálószobám padlóján feküdtem, és azt kívántam, bárcsak elmúlna a szorongás,

amikor váratlan felismerésem támadt. Mintha messziről láttam volna a gondolataim útvonalát. Akkor

ébredtem rá, hogy helytelen irányból közelítem meg ezt az egészet. A felvillanó gyötrő gondolatokra

adott reakciómmal felerősítem a szorongásos tüneteket.

Ez  az  egyszerű  felismerés  végül  segített  leküzdenem  a  pánikzavaromat  és  az  állandósult

szorongásomat.  Mintha  új  eszközöket  adtam  volna  magamnak  a  gondolatok  gyártásához,  és  a

helytelenből a helyes mederbe tereltem volna a szorongással kapcsolatos reakcióimat. Onnantól

széttört a félelem bénító illúziója, és fokozatosan visszanyertem a szabadságomat.

Másokkal is meg akartam osztani a felismeréseimet, ezért leírtam és kiraktam őket az internetre.

A  reakciók  sem  várattak  sokáig  magukra.  Az  olvasók  arról  számoltak  be,  hogy  a  közzétett

tanácsaimat  követve  bámulatos  javulást  tapasztaltak  a  szorongásban.  Bebizonyosodott,  hogy  a

megközelítésem másoknak is segíthet. Ezért nem sokkal később megírtam első könyvemet, a Panic

Awayt, amelyből egykettőre nemzetközi bestseller lett. Ennek már tíz éve, és ez idő alatt sokféle

ember  útját  egyengethettem  a  gyógyulás  felé.  Dolgoztam  vezérigazgatókkal,  focistaanyukákkal,

hírességekkel és katonákkal is.

A  megközelítésem  azért  egyedülálló,  mert  nagyon  gyors  javulást  tesz  lehetővé.  Egyszerű

feladatokat és tanácsokat adok, az eredmények pedig hamar jelentkeznek. Például:

Azok, akik korábban féltek elhagyni az otthonukat, most a tengerentúlra utaznak.

Azok, akik az utcájuk végéig sem mertek elvezetni, most országokon autóznak keresztül.

Tévés személyiségek és előadóművészek, akik már ott akarták hagyni a szakmájukat, sikereik

csúcsára jutottak.

Anyák és apák, akik nem tudtak elmenni iskolai műsorokra, most maradéktalanul részt tudnak

venni a gyerekeik életében.

Akármilyen problémáról legyen szó, biztos, hogy segítettem már valahol valakinek leküzdeni.

Megtisztelőnek érzem, hogy sokezer embert támogathattam a szorongás ellen folytatott, sikeres

küzdelmében. Megéri azon munkálkodni, hogy annyi év szükségtelen szorongás és félelem után

visszakapjuk  az  életünket.  Az  elmúlt  évtizedben  egyre  jobban  sikerült  kitaposnom  az  utat  a

szorongás végleges gyógyítása felé, és ahogy tisztult a kép, újabb könyv ötlete körvonalazódott – ezt

tartod most a kezedben.

Ebből a kötetből kiderül, hogyan

vethetsz véget az aggasztó és tolakodó gondolatok áradatának

állíthatod meg a pánikrohamokat és szüntetheted meg az általános szorongást

nézhetsz  szembe  azokkal  a  félelmet  keltő  helyzetekkel,  amelyeket  eddig  kerültél:  vezetés,

vásárlás, repülés, társasági programok, stb.

nyerheted  vissza  önbizalmadat  és  találhatsz  vissza  régi  önmagadhoz,  akármilyen  régóta  is

szenvedsz már.

A könyvben szereplő tanácsok betartásával tényleg legyőzheted a több éve fennálló szorongást,

és  elárulom,  mi  teszi  még  páratlanná:  nemcsak  a  gondjaidat  segít  megszüntetni,  hanem  a

problémából személyes sikertörténetet farag. Felismered a küzdelmed értelmét, és új erőforrásokat

fedezhetsz fel magadban.

A hozzám forduló emberek többsége rengeteg terápiát és kezelést kipróbált már az alternatív

módszerektől az akadémikus orvoslás kínálta szorongásoldó gyógyszerekig. Biztos vagyok benne,

hogy az összes olvasóm kúrák sorozatán van túl. Mivel az életünk bonyolult, gyakran azt várjuk, hogy

a  megoldás  is  drága  és  bonyolult  lesz.  Sőt,  sokszor  jobban  bízunk  a  költséges  és  komplikált

megoldásban, mint az egyszerűben, még akkor is, ha nem tudjuk ésszel felfogni. Ez a technika, a

MERJ Válasz, épp ellentétes elven működik: leegyszerűsíti a gyógyulást.

A régi módszerek többsége azért hatástalan, mert a „szorongás kezelésének” elavult modelljét

követik. A szorongáskezelés kultúrája annyira áthatja a mai társadalmat, hogy az emberek szinte

kizárólag a gyógyszereket és az elterelési technikákat ismerik. Ez azonban nem jelenthet hosszú

távú megoldást. Már maga a „kezelés” szó is arra utal, hogy átmeneti megkönnyebbülést érhetünk el

vele, de később a szorongás elkerülhetetlenül visszatér, és közben az ember nem fejleszt ki elég

magabiztosságot a legyőzéséhez.

Én nem a szorongáskezelést képviselem. Azt tanítom meg az embereknek, hogyan gyógyítsák ki

magukat a szorongásból, és hogyan éljenek újra teljes életet.

A szorongás miatt az ember állandósult félelemben él. Ha megtanuljuk, hogyan küzdjünk meg az

általa  okozott  kényelmetlenséggel,  megszabadulunk  a  félelemtől.  Együtt  kell  mozognunk  a

szorongással,  hogy  kizökkenjünk  a  berögzült  kóros  állapotból,  és  visszalendüljünk  az  élet

áramlásába. A MERJ Válasz ezt az egyszerű trükköt tanítja meg.

A MERJ Válasz szokatlan módon nem megszüntetni akarja a szorongást, hanem segít leküzdeni a

szorongástól  való  félelmünket.  Igazából  ugyanis  a  szorongással  szemben  tanúsított  harcias

ellenállásunk tart minket fogva. Mint a futóhomoknál: minél jobban küzdünk ellene, annál mélyebbre

süllyedünk. A MERJ Válasz alkalmazásával semlegesíthetjük a szorongással küzdő elme erejét, és

ezáltal működésbe léphet idegrendszerünk természetes deszenzitizáló hatása.

Nem állítom, hogy aki elsajátítja ezt a módszert, soha többé nem találkozik a szorongással. Ez

nem volna reális. Az élet számtalan kihívást tartogat, amelyektől újra nagyon feszültek lehetünk, ez

velem is megesik. Csakhogy a technika elsajátítása után az ember már nem esik bele tartósan a

szorongás csapdájába, hanem könnyedén kijut belőle.

Habár a saját gyógyulásom során megtapasztalt felismeréseket én akkoriban egyedinek hittem,

egy percig sem állítom, hogy ez a módszer kizárólag az én agyamból pattant ki. Azért nevezem a

szorongásoldás  „új  módszerének”,  mert  pár  évvel  ezelőttig  a  szorongásra  kifejlesztett  terápiás

módszerek szinte kivétel nélkül a régi modellen alapultak, vagyis a probléma végtelen kezelgetésén.

Szerencsére az utóbbi időben csendes forradalom zajlik a pszichológiában, és egyre több olyan

módszer kerül napvilágra, amelyek a probléma gyökerét ragadják meg, így végleges gyógyulást

hoznak.  Ilyen  például  a  mindfulness  alapú  kognitív  terápia  (MBCT)  vagy  az  elfogadás  és

elköteleződés módszere (ACT).

Persze az új terápiák is régi felfedezéseken alapulnak. Már az 1950-es és 1960-as években leírták

olyan  nagyszerű  orvosok  és  pszichiáterek,  mint  a  néhai  Victor  Frankl  és  Claire  Weekes,  hogy

drasztikus változást csak a szorongáshoz való hozzáállás megváltoztatásával érhető el, ám akkoriban

még  az  volt  a  domináns  nézet,  hogy  a  szorongás  krónikus  állapot,  amelyet  kezelni  vagy

gyógyszerezni kell.

Meggyőződésem, hogy a következő tíz évben ez az új megközelítés lesz a gyógyítás fő vezérelve,

a  hatékonysága  és  a  gyors  javulás  miatt.  Én  ehhez  azzal  tudok  hozzájárulni,  hogy  a  lehető

legegyszerűbb és legkönnyebben alkalmazható formában adom közre a technikát. (A MERJ Válasz

tudományos hátteréről a könyv függelékében található bővebb információ.)

Amikor valaki szorong vagy pánikrohamtól szenved, egyszerű és egyértelmű utasításokra van

szüksége. A MERJ Válasz kétségkívül egyszerű. Minden ide tartozó panasznál alkalmazható, legyen

szó generalizált szorongásról, pánikzavarról, OCD-ről vagy szociális fóbiáról.